Translate the text from Welsh to English.



 
Wrth siarad mewn digwyddiad ar Fenywod ym Maes Trafnidiaeth yn y Senedd, dywedodd y Gweinidog y dylai gwasanaeth rheilffyrdd newydd Cymru, sy’n werth £5 biliwn, edrych fel y gymuned y mae’n ei gwasanaethu, ac y dylai ei weithlu adlewyrchu amrywiaeth Cymru yn yr 21ain Ganrif.


Cadarnhaodd y Gweinidog y bydd y gweithgor, yn y lle cyntaf, yn cynnal arolwg o amrywiaeth yn y diwydiant rheilffyrdd yng Nghymru. Ymhlith aelodau’r grŵp bydd cynrychiolwyr Trafnidiaeth Cymru, Llywodraeth Cymru ac undebau’r rheilffyrdd, a bydd yr elusen, Chwarae Teg, yn rhan o’r gwaith hefyd.


Bydd y grŵp yn ystyried materion fel trefniadau goramser, diwrnodau gorffwys a gweithio’n rhan\-amser, a hynny oherwydd y gallai materion o’r fath fod yn fodd i annog mwy o amrywiaeth ar y rheilffyrdd yng Nghymru. Bydd y grŵp yn cyflwyno’i argymhellion i’r Gweinidog ymhen 6 mis, ac yn mynd ati wedyn i ystyried gwaith pellach ar fathau eraill o drafnidiaeth.


Yn ystod Wythnos Ryngwladol y Menywod, mae Llywodraeth Cymru hefyd wedi cyhoeddi cynllun gweithredu lefel uchel sy’n rhan o’i Hadolygiad o Gydraddoldeb rhwng y Rhywiau. Dyma rai o’r mesurau ar wella cydraddoldeb ym maes trafnidiaeth:


* pecyn o hyfforddiant i edrych ar rywedd ac ar nodweddion gwarchodedig eraill
* corff annibynnol i adolygu perfformiad a chynnal arolwg Cymru gyfan ar ddiogelwch ym maes trafnidiaeth


Wrth siarad yn y digwyddiad, dywedodd y Gweinidog:



> “Pan mae menywod yn cael eu cau allan o’n gweithlu trafnidiaeth, rydyn ni’n colli talent – mae 50% o’r syniadau, yr wybodaeth a’r gallu creadigol y gallen ni fod yn eu defnyddio i wella trafnidiaeth yng Nghymru yn cael ei gau allan.
> 
> 
> “Pan mae unigolion – oherwydd eu hil, eu hethnigrwydd, eu cyfeiriadedd rhywiol neu eu hanabledd – yn cael eu hatal rhag cynnig eu hunain i weithio ym maes trafnidiaeth, rydyn ni’n colli’r cyfle y gallen ni fod wedi manteisio arno i wneud penderfyniadau gwell am ddyfodol gwasanaethau trafnidiaeth hanfodol.
> 
> 
> “Ond yn anad dim, pan fydd y pethau hyn yn digwydd, rydyn ni’n methu o ran ein dyhead i sicrhau cydraddoldeb, cyfiawnder cymdeithasol a dyngarwch.
> 
> 
> “Rhaid inni fynd i’r afael â hyn yn gyflym ac ar fyrder. Drwy fesurau fel ein Grŵp newydd ar Amrywiaeth ym Maes Trafnidiaeth – a fydd yn canolbwyntio ar y rheilffyrdd yn y lle cyntaf – a’n Hadolygiad o Gydraddoldeb rhwng y Rhywiau, dyna’n union rydyn ni’n ceisio’i wneud.


Dywedodd Lisa Yates, Cyfarwyddwr Datblygu Sefydliadol a Phobl Trafnidiaeth Cymru:



> “Mae’n bleser gennym gefnogi’r digwyddiad Menywod mewn Trafnidiaeth, a hynny fel rhan o’n hymrwymiad i hyrwyddo amrywiaeth o fewn ein holl weithgareddau, fel bod ein sefydliad a’r gwasanaethau rydym yn eu darparu yn cynrychioli holl gymunedau Cymru a’r Gororau.
> 
> 
> “Rydym yn anelu at sicrhau diwylliant cynhwysol sy’n amrywiol o ran rhywedd ac sy’n cydnabod a datblygu potensial yr holl weithwyr a phobl sy’n defnyddio ein gwasanaethau. Rydym yn cydnabod y manteision a’r cyfleoedd sydd ynghlwm wrth gymuned amrywiol o staff sy’n gwerthfawrogi ei gilydd ac sy’n ymwybodol o’u cyfraniad at gyflawni ein gweledigaeth ar gyfer rhwydwaith trafnidiaeth gyhoeddus y gall pobl Cymru ymfalchïo ynddo.







Translation:


 
Speaking at a Women in Transport event at the Senedd, the Minister said Wales’ new £5bn rail service should look like the community it serves, reflecting in its workforce the diversity of Wales in the 21st Century.


The Minister confirmed that the group will undertake a review of diversity in the railway industry in Wales initially and that the group’s membership will include representatives from Transport for Wales, Network Rail, Welsh Government and rail unions, as well as involvement from the charity Chwarae Teg.


Issues such as overtime arrangements, rest day and part\-time working will be explored as potential issues that could encourage greater diversity in the railway in Wales. The group will provide recommendations to the Welsh Government within 6 months and then look at further phases of work in other areas of transport.


In the week of International Women’s Day the Welsh Government has also published a high level implementation plan as part of its Gender Equality Review. Measures around increasing equality in transport include:


* a package of training to look at gender and other protected characteristics
* an independent body to review performance and undertake a Wales\-wide survey on safety with transport


Speaking at the event, the Minister said:



> “When women are excluded from our transport workforce we are losing talent – 50% of the ideas, the knowledge and the creativity we could be using to improve transport in Wales is shut out.
> 
> 
> “When individuals – because of their race, ethnicity, sexual orientation or their disability – are stopped from coming forward to work in transport we lose the opportunity we could have taken to make better decisions about the future of vital transport services.
> 
> 
> “But most of all when these things happen we fall down on our aspiration for equality, social justice and common humanity.
> 
> 
> “We must address this with pace and with urgency. Through measures such as our new Transport Diversity Group – focusing on rail in the first instance – and our Gender Equality Review implementation plan, this is exactly what we are working to do.


Lisa Yates, Director of People and Organisational Development for Transport for Wales, said:



> “We’re delighted to support the Women in Transport event, as part of our commitment to promoting diversity in all our activities, so that our organisation and the services we provide represent all communities within Wales and the Borders.
> 
> 
> “We’re striving towards a culture that is gender\-diverse and inclusive, which recognises and develops the potential of all employees and people who use our services. We recognise the benefits and opportunities of having a diverse community of staff who value one another and realise the contribution they can make to achieving our vision for a public transport network the people of Wales can be proud of.